**LOVATO Electric – tipkala i izborne sklopke serije Platinum**

Više od sto godina **LOVATO Electric** konstruira i proizvodi niskonaponske električne uređaje za industrijske primjene. Osnovana 1922. u Bergamu (Italija), **LOVATO Electric** privatna je tvrtka kojom upravlja ista obitelj poduzetnika kroz četiri generacije.

Uspjesi prikupljeni tijekom vremena na talijanskom tržištu omogućili su tvrtki da otvori 14 podružnica u inozemstvu i mrežu od više od devedeset uvoznika koji danas jamče dostupnost proizvoda **LOVATO Electric** u više od sto zemalja svijeta.

Tvrtka LOVATO Electric počela je s elektrotehnikom i dosegla današnju kombinaciju elektronike, automatizacije i softvera. **LOVATO Electric** je konstruirao, industrijalizirao, testirao i izradio širok asortiman proizvoda prema najvišim normama kvalitete. Tim konstruktora i istraživača razvija inovativne i pouzdane proizvode korištenjem najsuvremenijeg softvera, a vlastiti ispitni laboratorij (sukladan s međunarodnom normom EN ISO/IEC 17025) provodi ispitivanja prema nacionalnim i međunarodnim normama.


Platinum serija – savršena kombinacija stila i značajki

Popularna verzija od **kromirane plastike Ø22 mm**dopunjena je robusnom **metalnom verzijom Ø22 mm** otpornom na udarce i **ravnom metalnom verzijom promjera 30 mm** s modernim, atraktivnim dizajnom.

Cijela Platinum serija jedna je od najcjelovitijih na tržištu i kombinira elegantan, ergonomski dizajn s visokim značajkama.

Zahvaljujući visokom stupnju zaštite (IP66, IP67, IP69K i UL tip 4X) i radnoj temperaturi od –25 °C do +70 °C, serija Platinum idealna je za upotrebu u svim vremenskim uvjetima (npr. razvodne ploče izravno izložene suncu, brodske instalacije i izloženost čestim ciklusima pranja pod visokim tlakom).


**1. POSTOJEĆA LPC VERZIJA - KROMIRANA PLASTIKA Ø22 mm LPC**



Izvršni članovi LPC verzije izrađeni su od poliamida, s vanjskim prstenom od kromirane plastike.  
Ističe se brzom ugradnjom: izvršni članovi mogu se unaprijed montirati na ploču s brtvom na koju se zatim pričvršćuju navojnim prstenom. Kontaktni elementi pričvršćuju se na podnožje **snap (klik)** metodom.

Ova verzija nudi cijeli niz izvršnih članova za bilo koju aplikaciju, uključujući mogućnost prilagođenih rješenja.

**2. NOVA LPS METALNA VERZIJA Ø22 mm**




Prednost metalne LPS verzije Ø22 mm njezina je robusna konstrukcija i otpornost na udarce, pa su ovi proizvodi prikladni za ugradnju u gotovo svako okruženje.

Zahvaljujući materijalima od kojih su izrađeni (leguri aluminija i cinka za kućišta i poliamidnoj plastici za plastične dijelove) zajamčena im je čvrstoća, pouzdanost i robusnost.

Robusniji su još i zbog činjenice da se izvršni član montira na ploču s pomoću adaptera koji se na ploču pričvršćuje s dva vijka.

**3. NOVA LPF RAVNA METALNA VERZIJA Ø30 mm**



Visoke značajke kritičan su uvjet, ali kad se visoke značajke spoje sa stilskim dizajnom, rezultat se ističe iz mase. Nova ravna metalna verzija s panelom Ø30 mm savršen je spoj ljepote, funkcionalnosti i čvrstoće.

Izrađena od jednake legure aluminija/cinka kao i verzija LPS, verzija LPF ima modernu ergonomiju i stil. Ima niski profil od samo 4 mm što je čini nenametljivom i ugodnom za upotrebu, lako se čisti, otporna je na udarce i vandalska nedjela.

Jednostavnost ugradnje i čvrstoća osigurani su činjenicom da se montira u otvor Ø30 mm na montažnoj ploči i učvršćuje adapterom  koji se pričvršćuje na montažnu ploču.

Način ugradnje može se vidjeti na sljedećoj poveznici:

<https://www.youtube.com/watch?v=-NLaP1qS6iQ>